คาดเงินสะพัดเลือกตั้ง3หมื่นล้าน
สภาพัฒน์ฯคาดเงินสะพัดช่วงเลือกตั้ง 3 หมื่นล้านบาท ส่งผลต่อการบริโภคภาคประชาชน เชื่อหลังผู้ผลเลือกตั้งทุกอย่างจะเข้าสู่ระบอบประชาธิปไตย&nbsp;
23 พ.ค. 2554

สภาพัฒน์ฯคาดเงินสะพัดช่วงเลือกตั้ง 3 หมื่นล้านบาท ส่งผลต่อการบริโภคภาคประชาชน เชื่อหลังผู้ผลเลือกตั้งทุกอย่างจะเข้าสู่ระบอบประชาธิปไตย 
นายอาคม เติมพิทยาไพสิฐ เลขาธิการสำนักงานคณะกรรมการพัฒนาการเศรษฐกิจและสังคมแห่งชาติ (สศช.) หรือสภาพัฒน์ เปิดเผยว่า ในการเลือกใหม่ที่กลังจะมาถึงคาดว่าน่าจะมีเงินสะพัดมากกว่า 2 - 3 หมื่นล้านบาท สูงกว่าการเลือกตั้งในช่วงปี 2548 และ 2550 ที่ฝ่ายวิจัยเอกชนมีการประเมินว่ามีเงินสะพัดประมาณ 2 หมื่นล้านบาท 
เนื่องจากพบว่าค่าครองชีพโดยรวมเพิ่มขึ้น 3.3 % ในช่วง 4 เดือนแรกที่ผ่านมา ขณะที่ค่าใช้จ่ายปกติสำหรับการเลือกตั้งเช่นค่าใช้จ่ายของคณะกรรมการเลือกตั้ง (กกต.) อยู่ที่ประมาณ 2,000 ล้านบาท นอกจากนี้ยังอนุญาตให้ผู้เลือกตั้งมีค่าใช้จ่ายประมาณ 1.5 ล้านบาทต่อคน และยังมีธุรกิจที่เกี่ยวข้องเช่นแผ่นป้ายหาเสียง  ค่าเดินทาง ค่าใช้จ่ายในการลงพื้นที่เพื่อหาเสียง ซึ่งค่าใช้จ่ายดังกล่าวก็จะส่งผลต่อการบริโภคของประชาชน 
อย่างไรก็ตามเชื่อว่าเมื่อการเลือกตั้งได้ข้อสรุปในเดือน ก.ค. - ส.ค.นี้ ทุกอย่างจะเข้าสู่ระบบประชาธิปไตย แต่ต้องคอยติดตามดูว่ารัฐบาลใหม่มีนโยบายเพิ่มเติมอย่างไร ซึ่งจะมีผลต่อการจัดทำงบประมาณในช่วงไตรมาสที่ 3 - 4 นี้ว่าจะดึงงบส่วนไหนมาทำตามนโยบายของรัฐบาลต่อไป 
"ไม่ห่วงการเมืองจะเป็นปัจจัยเสี่ยง เพราะเชื่อว่าเมื่อรู้ผลแพ้ชนะแล้วทุกอย่างก็เป็นไปตามเกณฑ์ ทุกอย่างจะเข้าสู่ระบอบประชาธิปไตย"นายอาคมกล่าว